Kordoba (Meksika)
Kordoba (isp. Córdoba) – miestas rytų Meksikoje, Verakruso valstijoje, į pietvakarius nuo Verakruso miesto, į pietryčius nuo Orisabos ugnikalnio. Pro miestą eina geležinkelis ir plentas, jungiantys Meksiką su Verakrusu. Mašinų gamybos, maisto (kavos, cukraus, tabako), chemijos, tekstilės (medvilnės), odos pramonė. Apylinkėse auginami kavamedžiai, cukranendrės, vaismedžiai. Turizmas. Kalnų klimato kurortas.